# אהבה זה כואב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אהבה זה כואב
אהבה זה כואב
ז'אנר | דרמה
אורך פרק | 40
יוצרים | דנה מודן
שחקנים | דנה מודן, אסי כהן, דורית בר-אור, עמי סמולרצ'יק.
ארץ מקור | ישראל
רשת שידור | ישראל 10
תקופת שידור מקורית | 2004 – 2004
מספר עונות | 1
מספר פרקים | 9

"אהבה זה כואב" הינה סדרת טלוויזיה דרמטית ששודרה בערוץ ישראל 10 בשנת 2004.

## [עריכה] תיאור כללי

הסדרה, אותה ביים רם נהרי וכתבה דנה מודן, עוקבת אחר דנה (דנה מודן), מנחת טלוויזיה מצליחה. בפרק הראשון מגלה דנה שבן זוגה, אדי (אוהד קנולר), עזב אותה במפתיע וללא סיבה מוחלטת. מסיבה זו, מייעצת לה חברתה, מיקה (דורית בר-אור), לשכב עם האדם הראשון שתפגוש. עקב מצבה המעורער ותחושת ההערכה העצמית הנמוכה, מחליטה דנה לענות לעצה, ושוכבת עם איש המוסך שלה, אורן (אסי כהן). הסדרה עוקבת, במהלך תשעה פרקים, אחר מערכת היחסים הלא-רגילה והמסובכת שנוצרת בין אורן ודנה, הבאים מתרבויות שונות לחלוטין.

הסדרה זכתה בפרס "הדרמה הטובה ביותר" לשנת 2004 במסגרת טקס הטלוויזיה של קרן מקור, בפסטיבל הקולנוע הבינלאומי של חיפה ובטקס האקדמיה לטלוויזיה ישראלית, שבמסגרתה זכה גם אסי כהן בתואר השחקן הטוב ביותר בסדרת דרמה ישראלית. בשנת 2005 שודרו שידוריה החוזרים גם בערוץ ישראל 10, וגם בשירות הוידאו של חברת הכבלים HOT.

## [עריכה] דמויות ראשיות

- דנה (דנה מודן): בת 32, מתגוררת במרכז תל אביב. כוכבת טלוויזיה מצליחה, המנחה תוכנית בידור ובישול בשם "תעשי ממנו קציצות". בתחילת הסדרה נמצאת דנה במערכת יחסים ארוכת שנים עם בן זוגה, אדי. בשיא הצלחתה, המקצועית והאישית, נפרד ממנה אדי. דנה, הנשארת שבורה, מתחילה מערכת יחסים חדשה ומסובכת עם בעל המוסך שלה, אורן.

- אורן (אסי כהן): בן 26, מתגורר בדרום תל אביב (במקור מאשדוד). בעל מוסך מכוניות. אורן ידוע ככובש בחורות, אך מעולם לא חווה מערכת יחסים זוגית. אורן, אשר מתחיל מערכת יחסים זוגית עם דנה, אינו מצליח להבין את דנה בפרט, ואת רעיון הזוגיות בכלל. אורן בא ממשפחה מסורתית ופשוטה, ותרבותו ודמותו, מנוגדים לחלוטין לדמותה הסוערת של דנה.

- מיקה (דורית בר-אור): בת 30, מתגוררת בתל אביב. חברתה הטובה ביותר של דנה. מיקה היא בחורה פרועה וקלילה. מיקה אינה מתמידה במערכות יחסים ארוכות טווח - לרוב הן נמשכות ערב אחד בלבד. במהלך הסדרה נחשף הצופה למערכת היחסים של דנה ורמי, בחור נשוי, מערכת יחסים בעייתית, שממנה מיקה יוצאת פגועה.

- עמי (עמי סמולרצ'יק): בן 25, מתגורר בדרום תל אביב (במקור מאשדוד). עמי עובד במוסך של בן דודו וחברו הטוב, אורן. הוא אדם טוב-לב ותמים, המאוהב בדמותה של מיקה. במהלך הסדרה מנסה עמי לכבוש את ליבה, ללא הצלחה.

## [עריכה] דמויות נוספות

- אדי (אוהד קנולר): בן 33, מתגורר בתל אביב. אדי הוא בן זוגה של דנה בתחילת הסדרה, והוא עוזב את דנה במפתיע. בהמשך הסדרה ינסה אדי לחזור אל דנה ואף להתחתן עמה.
- רמי (גל זייד): איש מבוגר המתגורר עם אשתו בתל אביב. רמי בוגד באשתו בקביעות, בין השאר עם מיקה.
- סמדר (דורית לב-ארי): אישה בשנות ה-30 לחייה. נשואה לרמי, ואינה יודעת שהוא בוגד בה כבר מספר שנים. חברתן של דנה ושל מיקה.

## [עריכה] שחקנים אורחים

- חנה לסלאו
- שי אביבי
- מנחם גולן
- ריימונד אבקסיס
- הדר לוי
- מתי אטלס
- דוד דנינו

## [עריכה] קישורים חיצוניים

- מילות השיר "ללב שלי אין בית", באתר שירונט
- אהבה זה כואב - אתר הבית של הסדרה.
- אהבה זה כואב, במסד־הנתונים הקולנועיים IMDb (אנגלית)

הקודם: 2004 - מעורב ירושלמי | פרס האקדמיה לטלוויזיה - סדרת הדרמה הטובה ביותר 2005 - אהבה זה כואב | הבא: 2006 - בטיפול

מקור: http://he.wikipedia.org../../../%D7%90/%D7%94/%D7%91/%D7%90%D7%94%D7%91%D7%94_%D7%96%D7%94_%D7%9B%D7%95%D7%90%D7%91.html

קטגוריות: סדרות טלוויזיה ישראליות | ישראל עשר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש